મુંબઈ શેરબજાર દ્વારા સોમવારથી શરૂ થતાં કોમોડિટીઝના કામકાજ માટે નવું પ્લેટફોર્મ વિકસાવવામાં આવ્યું છે. આ પ્લેટફોર્મ પર 142 ટ્રેડિંગ મેમ્બર અને 27 ક્લિયરિંગ મેમ્બર જોડાયા છે. બીએસઇના સીઇઓ અને મેનેજીંગ ડિરેક્ટર આશિષ ચૌહાણે આપેલી માહિતી અનુસાર, 442 મેમ્બર્સ પાસેથી રસ ધરાવતી અરજી મળી છે, જે ખૂબજ પ્રોત્સાહક ગણાય અને તેનાથી અમને કોમોડિટીઝના કામકાજમાં સફળતા મળવાની આશા જાગી છે. સેબી પાસેથી બીએસઇને કોમોડિટીઝના કામકાજ શરૂ કરવાની પરવનાગી મળતા જ ઓક્ટોબરથી તેને શરૂ કરી દેવાનું નક્કિ કરી દેવાયું હતું. આ અંગેનું પ્લેટફોર્મ બીએસઈ તૈયાર કરી દીધું હોવાનું વધુમાં તેમણે કહ્યું હતું.